Küljepalk Alt ei leitud vidinaid!
#000001
Minu ettevõtmise tulemusena on terve aed täis oksi, mis ootavad nüüd utiliseerimist. See siin on üks puu ja selle tagasihoidlik alune, aga seda segadust, mida ma korraldasin, on veel... Nii lihtne oli seda kõike teha, aga katsu nüüd koristama hakata. Et siis, meil on õunapuudele noorenduslõikus tehtud, mõni sai korralikumalt, mõni tagasihoidlikumalt, aga vähemalt on tehtud ja see on oluline. Miks nii vara? Ikka selle pärast, et ma ei taha lillede tärkamise ajal aias trampida ja retsida. Meil siin hakkavad loomingulistes kasvukohtades õitsema igasugused kevadlilled ja ma ei taha neid oma tegevusega lõhkuda.
#000005
Olen siin vahepeal lihtsalt liiga hõivatud ja paks olnud, et kõike järjepidevalt teha, nüüd siis teen oma tegemata jätmised tasa ja veid rohkemgi veel. Näiteks kasvuhoone jäi sügisel täiesti puhtaks tegemata, ainult tomatid viskasin välja, kuid lilled jäid kõik sisse, sest nii kahju oli neid sealt välja visata ja siis mingil hetkel ma enam ei jõudnud... Käisin täna ja tegin korda, nii enam-vähem. Tegelikult oli kasvuhoones päris soe, isegi mingi vedelema jäänud sibul oli juba nina mulla seest välja ajanud ja rohelise pealisegi päris pikaks kasvatada jõudnud. Mõtlengi, et ehk peaks ikka redise maha panema... Mul neid väikseid närisili siin piisavalt, kes tahaks värsket põske pista.
#000006
Lumikellukesed on ka kasvuhoones nii rammusad. Õues on juba ka mõnes kohas lumikellukesed väljas, aga no, kasvuhoone on ikka parem koht kasvamiseks. Lubas siin mingit krõbedamat külma, viisin igaks juhuks neile sutsukese katteloori ka mõnekordselt peale. Kahju oleks, kui haiget saavad.
#000007
Karin kirjutab Lendur kohtaKülli mürgimäe kirjutab Pole ammu näinud kohtaAnnika kirjutab Kui Saatanal oleks nimi, siis oleks ta Albert. kohtaasta jõgi kirjutab Terror kohtaKülli mürgimäe kirjutab Sünnipäevad kohta
#000013